ပန်းရောင်ကတ်

ပန်းရောင်ကတ်(;) သည်  ထိုင်းနိုင်ငံတွင် အသုံးပြုသည့် နိုင်ငံခြားသားအလုပ်သမားများအတွက် သက်သေခံကတ်တစ်မျိုး ဖြစ်ပြီး၊ တရားမဝင်အခြေအနေဖြင့် ရှိနေသူများကို တရားဝင်နေထိုင်ခွင့်ပေးရန် ရည်ရွယ်၍ ထိုင်းအစိုးရမှ ထုတ်ပေးသည့် ကတ် လည်းဖြစ်သည်။အထူးသဖြင့် ထိုင်းနိုင်ငံအတွင်းသို့ တရားမဝင် နယ်စပ်ဖြတ်ကျော် ဝင်ရောက်လာ‌ကြသည့် ကမ္ဘောဒီးယား၊ လာအို၊ မြန်မာ နှင့် ဗီယက်နမ်နိုင်ငံတို့မှ အလုပ်သမားများအား တရားဝင်အလုပ်လုပ်ကိုင်နိုင်ရေး ထိုင်းအစိုးရက ပျမ်းမျှအားဖြင့် တနှစ်လျှင် တကြိမ် လုပ်ဆောင်ပေးသည်။ထိုင်းရောက် မြန်မာရွှေ့ပြောင်းအလုပ်သမားအများစုက ဤကတ်လုပ်ခြင်းကို ဘတ်ရိုက်သည်ဟု ခေါ်ဝေါ်ကြသည်။  ပန်းရောင်ကတ်၏ သက်တမ်းမှာ ၁၀နှစ်ဖြစ်သည်။ထိုင်းအစိုးရထုတ်ပေးမယ့် ပန်းရောင်ကတ်နဲ့တွဲပါလာတဲ့ စိုးရိမ်ချက်တွေ၊ BBC Burmese September 30, 2024

 ခွင့်ပြုချက် နှင့် ကန့်သတ်ချက်များ 
အဆိုပါ ကတ်ဖြင့် ထိုင်းနိုင်ငံ၌ နေထိုင်အလုပ်လုပ်ကိုင်လျှင် မိမိအမည်စာရင်းပေးသွင်းထားသည့် လုပ်ငန်းခွင်တည်ရှိရာ မြို့နယ်မှအပ ကျန်မြို့နယ်များသို့ နယ်မြေကျော်၍ သွားလာခွင့်အား ထိုင်းအစိုးရက ကန့်သတ်ထားသည် ။ယင်းအပြင် ပန်းရောင်ကတ်ကိုင်ဆောင်၍ လုပ်ကိုင်ခွင့်ရှိသည့် လုပ်ငန်း၊ အလုပ်အကိုင်အမျိုးအစားများကိုလည်း ထိုင်းအစိုးရက ကန့်သတ်ထားပြီး၊ ကော်လာပြာလုပ်ငန်း (Blue Collor) များကိုသာ လုပ်ကိုင်ခွင့် ပေးအပ်ထားသည်။

ထိုင်းနိုင်ငံအစိုးရသည် နိုင်ငံကူးလက်မှတ် (Passport) သို့မဟုတ် မည်သူမည်ဝါဖြစ်ကြောင်း သက်သေခံလက်မှတ် (Certificate of Identity – CI) ကို ကိုင်ဆောင်ထားသော ပန်းရောင်ကတ်အဖွဲ့ဝင် နိုင်ငံခြားသားများအား ထိုင်းနိုင်ငံအတွင်း လွတ်လပ်စွာ သွားလာခွင့် ခွင့်ပြုထားသည်။

ကိုးကား

ကဏ္ဍ:ထိုင်း ဥပဒေ

အစိုးရ